ઐશ્વર્યા રાય બચ્ચને બોલિવૂડમાં કમબેક કરી દીધું છે, પરંતુ તે ખૂબ જ સમજી-વિચારીને ફિલ્મો સાઇન કરી રહી છે, જેથી તે પોતાના પરિવારને સમય આપી શકે. તેના મોંમાંથી ફિલ્મ માટે ‘હા’ પડાવવી સરળ નથી, છતાં પણ ‘સરબજિત’ના નિર્દેશક ઉમંગકુમારે ઐશ્વર્યાને ફક્ત ૧૫ મિનિટમાં ફિલ્મ માટે મનાવી લીધી હતી. અભિષેક બચ્ચનને તેની પત્ની ઐશ્વર્યા રાય બચ્ચનની એ વાત ગમે છે કે તે પોતાની નજીકના લોકોને કોઇ પણ શરત વગર પ્રેમ કરે છે. ઐશ્વર્યા અને અભિષેકનાં લગ્નજીવનને નવ વર્ષ પૂરાં થઇ ચૂક્યાં છે. અભિષેક અને ઐશ્વર્યાએ ઘણી ફિલ્મોમાં એકસાથે કામ કર્યું છે, જેમાં ‘ઢાઇ અક્ષર પ્રેમ કે’, ‘કુછ ના કહો’, ‘ગુરુ’ અને ‘રાવણ’ જેવી ફિલ્મો સામેલ છે.